
В Р А Њ Е

1.
На основу члана 46. став 1. Закона о планирању и изградњи (''Службени гласник Републике Србије'', број 72/09 и 81/09-исправка и 64/10-УС, 24/2011, 121/2012, 42/13-УС, 50/13-УС и 98/13-УС), и члана 32. и члана 175. Статута града Врања (''Службени гласник града Врања'', број 23/11– пречишћен текст, 5/12 и 25/12), и члана 88. Пословника Скупштине града Врања (''Службени гласник града Врања'', број 25/12), Скупштина града Врања на седници одржаној дана    10.01.2014. године, донела је

О   Д   Л   У   К   У
О ИЗРАДИ  ПЛАНА ДЕТАЉНЕ РЕГУЛАЦИЈЕ ПРИВРЕДНО РАДНЕ ЗОНЕ БУНУШЕВАЦ  2 У ВРАЊУ

Члан 1.

Приступа се изради Плана детаљне регулације привредно радне зоне Бунушевац 2 у Врању (у даљем тексту: План детаљне регулације). 

План детаљне регулације се доноси за неизграђене делове насељеног места, уређење неформалних насеља, зоне урбане обнове, инфраструктурне коридоре и објекте, и подручја за која је обавеза његове израде одређена претходно донетим планским документом.

Члан 2.
Подручје Плана детаљне регулације обухвата део територије града Врања и то  део катастарске општине Бунушевац и део катастарске општине Содерце.
Подручје Плана детаљне регулације дато је на графичком приказу, који је прилог уз ову Одлуку и чини њен саставни део. Обухват плана детаљне регулације је дат у прелиминарним границама, површине око 25ha. Коначане границе обухвата биће дефинисане у току израде Плана детаљне регулације.

Члан 3.



План детаљне регулације садржи: границу плана и обухват грађевинског подручја; поделу простора на посебне целине и зоне; намену земљишта; регулационе линије улица и јавних површина и грађевинске линије са елементима за обележавање на геодетској подлози; нивелационе коте улица и јавних површина (нивелациони план); трасе, коридоре и капацитете за саобраћајну, енергетску, комуналну и другу инфраструктуру; правила уређења и правила грађења по целинама и зонама и графички део.

Члан 4.

Носилац израде Плана детаљне регулације је Јавно предузеће Завод за урбанизам  Врање.

Члан 5.

Рок за израду Плана детаљне регулације регулисаће се посебним анексом Уговора између Инвеститора  и  Носиоца израде Плана.

Члан 6.
Средства за израду Плана детаљне регулације обезбеђује град Врање.
Члан 7.
      Упоредо са Одлуком о изради Плана детаљне регулације, донеће се Одлука о изради или о неприступању изради стратешке процене утицаја Плана на животну средину у складу са Законом о стратешкој процени утицаја на животну средину („Службени гласник Републике Србије“, број 135/04 и 88/10) а на основу предходно прибављеног Мишљења Секретаријата за инспекцијске послове и заштиту животне средине Градске управе Врање.

Члан 8.

Ова Одлука ступа на снагу осмог дана од дана објављивања у „Службеном гласнику града Врања“

СКУПШТИНА ГРАДА ВРАЊА, дана10.01. 2014. године, број: 35-2/2014-13.

ЗАМ. ПРЕДСЕДНИКА
 СКУПШТИНЕ



Синиша Митић,с.р.

2.

На основу члана 39. Статута града Врања („Службени гласник града Врања“, број 27/12, 32/12 и 21/13) и члана 31. став 1. и 4. Пословника Скупштине града Врања („Службени гласник града Врања“, број 25/12), Скупштина града Врања, на седници одржаној 10. јануара 2014. године, донела је

Р  Е  Ш  Е  Њ  Е

О УТВРЂИВАЊУ ПРЕСТАНКА ФУНКЦИЈЕ

ПРЕДСЕДНИКА СКУПШТИНЕ ГРАДА ВРАЊА

I


Утврђује се да је Дејану Тричковићу, доктору ветеринарске медицине из Врања, престала функција председника Скупштине града Врања 31. децембра 2013. године, даном подношења оставке, пре истека времена на које је изабран.

II


Решење објавити у „Службеном гласнику града Врања“.
СКУПШТИНА ГРАДА ВРАЊА, дана10. јануар 2014. године, број: 02-6/2014-13.
ЗАМ. ПРЕДСЕДНИКА
 СКУПШТИНЕ



Синиша Митић,с.р.
3.
На основу члана 32. став 1. тачка 9. Закона о локалној самоуправи („Службени гласник Републике Србије“, број 129/07), члана 4. Одлуке о оснивању Јавне установе- Народни музеј у Врању-пречишћен текст („Службени гласник града Врања“, број 23/11) и члана 32. став 1. тачка 10. Статута града Врања („Службени гласник града Врања“, број 27/12, 32/12 и 21/13), Скупштина града Врања, на седници одржаној 10. јануара 2014. године, донела је

Р  Е  Ш  Е  Њ  Е

О ДАВАЊУ САГЛАСНОСТИ НА СТАТУТ

ЈАВНЕ УСТАНОВЕ- НАРОДНИ МУЗЕЈ У ВРАЊУ

I


Даје се сагласност на Статут Јавне установе- Народни музеј у Врању, који је донео Управи одбор Наропдног музеја, број: 706 од 11.12.2013.године.

II


Решење објавити у „Службеном гласнику града Врања“.
СКУПШТИНА ГРАДА ВРАЊА, дана10. јануар 2014. године, број:02/13&2014/13.

ЗАМ. ПРЕДСЕДНИКА
 СКУПШТИНЕ



Синиша Митић,с.р.

Г Р А Д О Н А Ч Е Л Н И К
4.
На основу члана 59. став 1. тачка 6. Статута града Врања („Службени гласник града Врања“, број: 27/2012, 32/2012 и 21/2013), градоначелник Врања, дана 09.01. 2014. године, донео је 

Р Е Ш Е Њ Е 
 О ИМЕНОВАЊУ КООРДИНАЦИОНОГ ТИМА ЗА ПРАЋЕЊЕ РАДОВА НА НИВЕЛАЦИЈИ ЗЕМЉИШТА У ПРИВРЕДНО РАДНОЈ ЗОНИ БУНУШЕВАЦ У ВРАЊУ
Члан 1.

Именује се Координациони тим за праћење радова на нивелацији земљишта у привредно-радној зони Бунушевац у Врању, у следећем саставу:

шеф Координационог тима

- Бобан Станковић, помоћник градоначелника за привреду и локални економски развој,

заменик шефа Координационог тима

- Горан Стојановић, помоћник директора ЈП „Дирекција за развој и изградњу града Врања“.

чланови:

1. Иван Стојковић, директор Привредног друштва „Слободна зона Врање“.

2. Марина Трајковић, начелник Секретаријата за урбанизам и имовинско правне послове.

3. Наташа Трајковић,  дипл.инжењер грађевине у Одељењу за локални економски развој.

4. Стојан Богдановић, дипл.маш.инжењер у Служби за јавне набавке.

5. Снежана Михајловић, дипл. грађевински инжењер у Секретаријату за инспекцијске послове и заштиту животне средине.

6. Дејан Илић, директор ЈКП „Комрад“.

7. Миомир Ристић, дипл.грађевински инжењер у ЈП „Водовод“ Врање.

8. Зоран Кнежевић, директор ПД  Југоисток Ниш- ЕД Огранак у Врању.

9. Константин Томић, координатор технике у АД Телеком Србија-ПЈ Врање.

10. Саша Трајковић, геометар у ЈП „Дирекција за развој и изградњу града Врања“.

Члан 2.

Задатак Координационог тима је да прати спровођење и реализацију свих активности на нивелацији земљишта у привредно-радној зони Бунушевац у Врању и да даје предлоге за решавање евентуалних процедурално правних и техничких проблема.  
Члан 3. 

Решење ступа на снагу даном доношења.
Члан 4. 

Решење објавити у „Службеном гласнику града Врања“.

Дана 09.01.2014.године, број 02-2/2014-18





                      
ГРАДОНАЧЕЛНИК,




               Зоран Антић,с.р.

5.
На основу члана 59. став 1. тачка 6. Статута града Врања („Службени гласник града Врања“, број: 27/2012, 32/2012 и 21/2013), градоначелник Врања, дана 09.01. 2014. године, донео је 

Р Е Ш Е Њ Е
 О ОДРЕЂИВАЊУ НОСИОЦА ПРОЈЕКТА ИЗВОЂЕЊА РАДОВА НА НИВЕЛАЦИЈИ ЗЕМЉИШТА У ПРИВРЕДНО РАДНОЈ ЗОНИ БУНУШЕВАЦ У ВРАЊУ
Члан 1.

Одређује се Привредно друштво „Слободна зона Врање“ за носиоца пројекта извођења радова на нивелацији земљишта у привредно-радној зони Бунушевац у Врању.

Члан 2.

Задужује се Милена Стошић, дипл.инжењер архитектуре у Привредном друштву „Слободна зона Врање“ за координатора у вези са извођењем радова на нивелацији земљишта у привредно-радној зони Бунушевац у Врању, односно Иван Стојковић, директор Привредног друштва „Слободна зона“ Врање.
Члан 3.

Задатак координатора је да свакодневно прати спровођење и реализацију свих активности на нивелацији земљишта у привредно-радној зони Бунушевац, као и да координира активности и врши комуникцију између извођача радова и Града, као и градских служби и јавних предузећа и о свему извештава градоначелника

Члан 4. 

Решење ступа на снагу даном доношења.

Члан 5. 


Решење објавити у „Службеном гласнику града Врања“.

Дана 09.01.2014.године, број 02-3/2014-18





                      
ГРАДОНАЧЕЛНИК,





   Зоран Антић,с.р.
6.

На основу члана 44. став 1. тачка 3) и 5) и члана 66. став 4. Закона о локалној самоуправи („Сл.Гласник РС“ бр.129/07) и члана 13. Одлуке о буџету града Врања за 2014.годину („Сл.Гласник града Врања“ број 42/2013), градоначелник града Врања донео је

ОДЛУКУ

О УСТАНОВЉЕЊУ НОВЧАНЕ НАГРАДЕ ЗА НАЈБОЉЕГ РАДНИКА 

У ЈАВНОМ СЕКТОРУ 

Члан 1.

Овом Одлуком установљава се новчана награда за најбољег радника у јавном сектору – Градској управи града Врања, јавним предузећима и јавним установама чији је оснивач град Врање и прописује поступак и начин предлагања кандидата за најбољег радника.

Награда из ст.1. овог члана установљава се у част свечаности обележавања 31.јануара – Дана града Врања – Дана ослобођења Врања од Турака 1878.године и додељује се сваке године на дан који буде утврђен програмом обележавања Дана града Врања.

Члан 2.

Образложени предлог за најбољег радника из чл.1.ове Одлуке, у писаном облику даје директор јавног предузећа и директор јавне установе уз писану сагласност репрезентативног синдиката.


За Градску управу града Врања, образложени предлог из става 1. овог члана, даје начелник Градске управе уз писану сагласност репрезентативног синдиката.


Предлози из става 1. и 2. овог члана достављају се Кабинету градоначелника најкасније до 20.јануара текуће године у којој се додељује награда.

Члан 3.

Образложене предлоге из чл.2. ове Одлуке разматра Комисија за проглашење најбољег радника у јавном сектору која и доноси одлуку о проглашењу.
Комисију из ст.1. овог члана образује градоначелник града Врања.

Члан 4.

Висину новчане награде из  чл.1. ове Одлуке одређује Комисија за проглашење најбољег радника у јавном сектору.

Новчана награда у 2014.години одређује се у нето износу од 10.000,оо динара по раднику.

Члан 5.

Исплата награде из члана 4. ове Одлуке врши се из средстава буџета града Врања са апропријације економске класификације 416 – Награде, бонуси и остали посебни расходи.

Члан 6.

Одлука ступа на снагу даном доношења.
Члан 7.

Одлуку објавити у  „Службеном гласнику града Врања“.

Дана 06.01.2014.године, број 02-17/2014-18





                      
ГРАДОНАЧЕЛНИК,





   Зоран Антић,с.р.
Т Р Г О В И Ш Т Е
7.

ЈАВНИ ПОЗИВ

ЗА ДОКАЗИВАЊЕ ПРАВА ПРЕЧЕГ ЗАКУПА ПОЉОПРИВРЕДНОГ

ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ

ОПШТИНЕ ТРГОВИШТЕ ЗА 2014. ГОДИНУ


У складу са Законом о пољопривредном земљишту („Службени гласник РС“, бр. 62/06, 65/08 – др. закон и 41/09) и Инструкцијом Министарства пољопривреде,шумарства и водопривреде, број: 320-11-5512/2009-06 од 3.11.2010. године, Комисија за израду Годишњег програма заштите, уређења и коришћења  пољопривредног земљишта општине Трговиште  упућује  јавни позив свим правним и физичким лицима, власницима:   

              .  функционалних система за наводњавање и о  дводњавање, рибњака, више годишњих засада старијих од три, а млађих од 15 година у роду, винограда старијих

од три године, а млађих од 30 година, у роду, функционалних пољопривредних објеката (у даљем тексту: инфраструктура), а који се налази на пољопривредном земљишту у државној својини на територији општине Трговиште

. објеката за узгој и држање животиња, а који се баве узгојем и држањем животиња на територији општине Трговиште ,да доставе потребну документацију ради доказивања права пречег закупа на пољопривредном земљишту у државној својини на територији општине Трговиште

 за 2014. годину, до дана 31.јануар 2014. године.

ДОКУМЕНТАЦИЈА О ДОКАЗИВАЊУ ПРАВА ПРЕЧЕГ ЗАКУПА

I Потребна документација за остваривање права пречег закупа по основу

власништва на инфраструктури:

1. Захтев за признавање права пречег закупа по основу власништва на инфра-

структури;

 2.Извод из јавне књиге о евиденцији непокретности, а услучају да инфраструктура није укњижена у јавне књиге о евиденцији непокретности потребно је доставити доказ о власништву на инфраструктури (грађевинска, односно употребна дозвола, односно извод из проспекта приватизације којим се доказује да је та инфраструктура ушла у процену вредности друштвеног капитала, односно извод из пописа основних средстава);

3. Записник Републичке пољопривредне инспекције о стању и функционалности инфраструктуре (вишегодишњи засади морају бити „у роду“, аобјекти „у функцији“), са наведеним катастарским парцелама на којима се налази инфраструктура.

4. Доказ да је подносилац захтева носилац или члан Регистрованог пољопривредног газдинстава (у активном статусу );

5. Сагласност Министарства пољопривреде, шумарства и водопривреде на

инвестициона улагања за инфраструктуру која је подигнута након јула

2006. године и доказ о власништву те инфраструктуре (фактура);

6. Водна дозвола за рибњаке издата од надлежног органа.

II Потребна документација за остваривање права пречег закупа по основу

узгоја и држања животиња:

1. Захтев за признавање права пречег закупа по основу узгоја и држања

животиња;

2. Доказ о регистрованој фарми – Решење о утврђивању ветеринарско санитарних услова или за Регистровано пољопривредно газдинство са 15 уматичених млечних крава

 - Уверење о уматиченим животињама издато од Института за сточарство Београд, а за АП Војводину од Пољопривредног  факултета у Новом Саду – департман за сточарство (са припадајућим листингом бројева животиња на које се односи уматичење);

3. Доказ о здравственом стању животиња – прибавља се од ветеринарске ста-

нице из кога се види врста, категорија и бројно стање животиња;

4. Доказ да је подносилац захтева носилац или члан Регистрованог пољопривредног газдинстава (у активном статусу).

Лица заинтересована за остваривање права пречег закупа по основу инфра-структуре требало би да доставе Захтев за излазак Републичке пољопривредне инспекције Комисији за израду Годишњег програма заштите, уређења и коришћења пољопривредног земљишта на територији општине Трговиште до 30. јуна 201_. године, са наведеним катастарским парцелама које су предмет захтева, ради благовременог изласка инспекције на терен и израде Записника Републичке пољопривредне инспекције, који је саставни део документације коју треба доставити до 31 01. 2014. године.

Напомена:

Сва документација мора да гласи на исто правно или физичко лице, које може бити

носилац или члан Регистрованог пољопривредног газдинстава (у активном статусу),

оверена и потписана од стране надлежног органа који издаје исправу. Условна грла се

обрачунавају помоћу програма за обрачун уловних грла, који је саставни део електронске

форме годишњег програма, а форматиран је тако да се кравом сматра енка говеда од 24 и

више месеци старости, која није напустила имање, а товне животиње се обрачунавају за

један турнус годишње. Број животиња које се обрачунавају на условна грла ограничен је

капацитетом наведеним у Решењу о утврђивању ветеринарско санитарних услова.

Образац захтева може се преузети сваког радног дана од 9,00 до 16,00 часова, у просторијама Одељења за привреду и финансије Општинске управе општине Трговиште  Улица  Краља Петра И  Карађорђевића, бр 4,  први  спрат, канцеларија бр. 13. 

Рок за достављање захтева и потребне документације из овог јавног позива је 31.01.2014. године. Захтев приспео по истеку  датума одређеног у овом јавним позиву сматраће се неблаговременим и Комисија ће га вратити подносиоцу неотворен.

Захтев са потребном документацијом се подноси непосредно на писарници или поштом, у затвореној коверти са назнаком на предњој страни: „Захтев за  остваривање права пречег закупа по основу власништва на инфраструктури за 2014. годину“ или „Захтев за остваривање права пречег закупа по основу узгоја и држања животиња за 2014. годину“, за Комисију за израду Годишњег програма заштите, уређења и коришћења пољопривредног земљишта на територији општине Трговиште , на адре-
су: Одељење за привреду и финансије  Општинске управе општине  Трговиште, ул. Краља Петра  I  Карађорђевића, бр. 4 , На полеђини коверте наводи се назив/  име и презиме и адреса подносиоца захтева.

Контакт особа за све информације у вези са овим јавним позивом је Донка Смиљковић

  телефон:  017/452 207 локал 118, email:donkasmijlkovic@hotmail.com или лично у просторијама Одељења за привреду и финансије служба за пољопривреду и водопривреду Општинске управе  општине  Трговиште, Улица Краља Петра I Карађорђевића , бр. 4,  први  спрат, канцеларија бр. 13.

Овај јавни позив објавити у  јавном гласилу ,“ Службени гласник града Врања“

и огласним таблама месних канцеларија.

Дана 08.01.2014. године, број 320-1/2014

ГОДИНА XXI


БРОЈ 1





В Р А Њ Е


Понедељак,13. јануар,2014. године.





Излази по потреби.


Годишња претплата (аконтација) 20.000,00 динара


Цена овог броја 150,00 динара


Рок за рекламацију 10 дана

















































































































